Ameskar yewwi-d awal ɣef umdan d tudert-is di tmurt n leqbayel, argaz yettwasen s tirrugza ma d tameṭṭut s nnif. Tudert deg udrar, xas ḥarcawet teswiɛt tella tedukli gar-asen, ad naf kraḍ n temsal iten-icarken: talalit, tudert d tmettant, maca yal wa amek i as-yura. Imdanen di tmetti n taqbaylit ṭṭfen di lasel-nsen ḥarzen ansayen-is, ɣef waya amyaru yerra-d lwelha yenna-d « iwakken ad nebnu azekka ad t-nebdu ass-a ɣef lsas n yiḍelli ».